ປ. ໂອບາມາ ສະໜັບສະໜຸນ ໃຫ້ IMF ທຳການປະຕິຮູບ ​ເພື່ອ​ເຮັດ​ໃຫ້ IMF ທັນ​ສະ​ໄໝ​ຂຶ້ນ
ລັດຖະບານ ທ່ານ​ໂອ​ບາ​ມາ ສະໜັບສະ​ໜຸນ ການ​ປະຕິ​ຮູບ​ດັ່ງກ່າວ ​ແຕ່​ບໍ່​ສາມາດ​ເກ້​ຍກ່ອມ ໃຫ້ບັນດາສະມາຊິກ​ສະພາ ​ຕົກລົງ​ເຫັນ​ດີ ​ກັບ​ການ​ປ່ຽນ​ແປງ​ ຢູ່​ທີ່ IMF.
ຢູ່ທີ່ກອງປະຊຸມຮ່ວມ ຂອງກອງທຶນສາກົນ ຫຼື IMF ແລະ ທະນາຄານໂລກ ຫຼື WB ໃນວໍຊິງຕັນ ດີຊີ ເມື່ອອາທິດ ຜ່ານມານີ້ ໄດ້ມີການຊຸກຍູ້ໃຫ້ເພີ້ມອຳນາດ ໃນການລົງ ຄະແນນສຽງ ຢູ່ໃນ IMF ຂອງບັນດາປະເທດ ທີ່ກ້າວຂຶ້ນມາ ມີບົດບາດທາງເສດຖະກິດ ເຊັ່ນຈີນ ແລະ ອິນເດຍ ນັ້ນ ຕາມທີ່ໄດ້ຕົກລົງກັນມາແລ້ວ ໃນປີ 2010 ລັດຖະບານ ທ່ານໂອບາມາ ສະໜັບສະໜຸນ ການປະຕິຮູບດັ່ງກ່າວ ແຕ່ບໍ່ສາມາດເກ້ຍກ່ອມ ໃຫ້ບັນດາສະມາຊິກສະພາ ຕົກລົງເຫັນດີກັບການປ່ຽນແປງ ຢູ່ທີ່ IMF ບ່ອນທີ່ສະຫະລັດ ມີສິດອຳນາດ ໃນການຍັບຢັ້ງ ຫຼື ວີໂຕ້ນັ້ນ ລັດຖະມົນຕີການເງິນສະຫະລັດ ທ່ານ Jacob Lew ກ່າວໃນວັນສຸກຜ່ານມາວ່າ ລັດຖະບານ ທ່ານໂອບາມາ ສືບຕໍ່  ຄວາມຈຳເປັນສຳຫຼັບ ການປະຕິຮູບ ເພື່ອເຮັດໃຫ້ IMF ທັນສະໄໝຂຶ້ນ ທ່ານ Lew ກ່າວວ່າ   ແລະກ່າວຕື່ມວ່າ ການສືບຕໍ່ ບໍ່ຮັບຮອງເອົາການປະຕິຮູບດັ່ງກ່າວ ກຳລັງເຮັດໃຫ້ບັນດາພັນທະມິດ ຈຳນວນ ນຶ່ງ ມີຄວາມສົງໄສໃນພັນທະຂອງສະຫະ ລັດ ຕໍ່ IMF ແລະ ສະຖາບັນຫຼາຍຝ່າຍອື່ນໆອີກ ກອງປະຊຸມດ້ານການເງິນໃນວໍຊິງຕັນ ຈະປິດລົງໃນວັນອາທິດມື້ນີ້ ທ່າມກາງຄວາມກັງວົນ ທີ່ມີຫຼາຍຂຶ້ນ ທີ່ວ່າ Greece ອາດບໍ່ສາມາດ ບັນລຸຂໍ້ຕົກລົງ ກັບບັນດາເຈົ້າໜີ້ ກໍຄື ສະຫະພາບຢູໂຣບ ແລະ IMF ກ່ຽວກັບການກູ້ຢືມເງິນ 270 ຕື້ດອນລາ ເພື່ອຟື້ນຟູ ເສດຖະກິດນັ້ນ